
ਰਾਸ਼ਟਰੀ ਸਰਵੋਤਮ ਅਭਿਆਸ ਢਾਂਚਾ

ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਲਈ

ਯੁਵਕ ਜੋ ਕਹਿੰਦੇ ਹਨ ਉਹ ਮਾਇਨੇ   
ਰੱਖਦਾ ਹੈ –

ਪਰਿਵਾਰਾਂ ਲਈ ਇੱਕ ਗਾਈਡ

ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਤੁਹਾਡੇ ਬੱਚੇ ਦੇ ਵਿਕਾਸ ਅਤੇ ਖੁਸ਼ੀ ਵਿੱਚ ਵੱਡਾ ਫ਼ਰਕ ਪਾ ਸਕਦੀ ਹੈ। ਜਦੋਂ ਇਹ ਚੰਗੀ ਤਰ੍ਹਾਂ ਕੀਤਾ ਜਾਂਦਾ ਹੈ, ਤਾਂ ਇਹ ਤੁਹਾਡੇ ਬੱਚੇ ਵਿੱਚ ਆਤਮ-ਵਿਸ਼ਵਾਸ ਬਣਾਉਂਦੀ ਹੈ ਅਤੇ ਜੀਵਨ ਭਰ ਰਹਿਣ ਵਾਲੇ ਮਜ਼ਬੂਤ ਸੰਬੰਧਾਂ ਨੂੰ ਵਧਾਉਣ ਵਿੱਚ ਮੱਦਦ ਕਰਦਾ ਹੈ। ਜਿਹੜੇ ਯੁਵਕ ਅਪੰਗਤਾ ਨਾਲ ਵੱਡੇ ਹੋਏ ਹਨ, ਅਤੇ ਬਚਪਨ ਵਿੱਚ ਹੀ ਅਰਲੀ ਇੰਟਰਵੈਂਸ਼ਨ ਲਿਆ ਹੈ, ਉਨ੍ਹਾਂ ਨੇ ਇਸ ਸਰੋਤ ਲਈ ਆਪਣੇ ਵਿਚਾਰ ਸਾਂਝੇ ਕੀਤੇ ਹਨ। ਉਨ੍ਹਾਂ ਦੇ ਅਨੁਭਵ ਤੁਹਾਨੂੰ ਇਹ ਸਮਝਣ ਵਿੱਚ ਮੱਦਦ ਕਰ ਸਕਦੇ ਹਨ ਕਿ ਤੁਹਾਡੇ ਬੱਚੇ ਅਤੇ ਪਰਿਵਾਰ ਲਈ ਕਿਹੜੀ ਸ਼ੁਰੂਆਤੀ ਸਹਾਇਤਾ ਮਦਦਗਾਰ ਅਤੇ ਲਾਭਕਾਰੀ ਹੈ।

# ਯੁਵਕ ਕੀ ਚਾਹੁੰਦੇ ਹਨ ਕਿ ਪਰਿਵਾਰ ਸਮਝਣ

## “ਅਪਾਹਜਤਾ ਹੋਣ ਦਾ ਮਤਲਬ ਇਹ ਨਹੀਂ ਕਿ ਤੁਹਾਡੇ ਬੱਚੇ ਵਿੱਚ ਕੁੱਝ ਗ਼ਲਤ ਹੈ।”

ਅਪਾਹਜਤਾ ਸਿਰਫ਼ ਇਸ ਗੱਲ ਦਾ ਹਿੱਸਾ ਹੈ ਕਿ ਤੁਹਾਡਾ ਬੱਚਾ ਕੌਣ ਹੈ। ਇਹ ਕੋਈ ਅਜਿਹੀ ਚੀਜ਼ ਨਹੀਂ ਹੈ ਜਿਸਨੂੰ ਠੀਕ ਕਰਨ ਦੀ ਲੋੜ ਹੈ। ਤੁਸੀਂ ਜਦੋਂ ਬੱਚੇ ਨੂੰ ਉਹੀ ਮੰਨਦੇ ਹੋ ਜੋ ਉਹ ਹੈ, ਤਾਂ ਇਹ ਉਸਨੂੰ ਆਪਣੇ ਆਪ ਨੂੰ ਹੁਣ ਅਤੇ ਭਵਿੱਖ ਵਿੱਚ ਆਤਮ-ਵਿਸ਼ਵਾਸ ਅਤੇ ਮਜ਼ਬੂਤ ਮਹਿਸੂਸ ਕਰਨ ਵਿੱਚ ਮੱਦਦ ਕਰਦਾ ਹੈ।

## "ਮੱਦਦ ਮੰਗਣੀ ਇੱਕ ਤਾਕਤ ਹੁੰਦੀ ਹੈ।"

ਅਪੰਗਤਾ ਵਾਲੇ ਬੱਚੇ ਦੀ ਪਰਵਰਿਸ਼ ਕਰਨਾ ਔਖਾ ਹੋ ਸਕਦਾ ਹੈ, ਅਤੇ ਸਹਾਇਤਾ ਮੰਗਣਾ ਠੀਕ ਹੈ। ਸਹਾਇਤਾ ਪ੍ਰਾਪਤ ਕਰਨਾ ਤੁਹਾਡੇ ਅਤੇ ਤੁਹਾਡੇ ਬੱਚੇ ਦੋਵਾਂ ਲਈ ਹੁਨਰ ਪੈਦਾ ਕਰ ਸਕਦਾ ਹੈ।

## "ਵਿਵਹਾਰ ਵੀ ਗੱਲ ਕਰਨ ਦਾ ਹੀ ਇੱਕ ਤਰੀਕਾ ਹੈ।"

ਜਦੋਂ ਬੱਚੇ ਬਹੁਤ ਜ਼ਿਆਦਾ ਦਬਾਅ ਵਿੱਚ ਹੁੰਦੇ ਹਨ ਜਾਂ ਅਸੁਰੱਖਿਅਤ ਮਹਿਸੂਸ ਕਰਦੇ ਹਨ, ਤਾਂ ਉਹ ਅਕਸਰ ਆਪਣੇ ਵਿਵਹਾਰ ਰਾਹੀਂ ਦਿਖਾਉਂਦੇ ਹਨ ਕਿ ਉਹ ਕਿਵੇਂ ਦਾ ਮਹਿਸੂਸ ਕਰ ਰਹੇ ਹਨ। ਉਨ੍ਹਾਂ ਦੇ ਵਿਵਹਾਰ ਨੂੰ ਸਮਝਣ ਨਾਲ ਤੁਹਾਨੂੰ ਇਹ ਜਾਣਨ ਵਿੱਚ ਮੱਦਦ ਮਿਲ ਸਕਦੀ ਹੈ ਕਿ ਉਹ ਅੰਦਰੋਂ ਕੀ ਮਹਿਸੂਸ ਕਰ ਰਹੇ ਹਨ।

## "ਅਰਲੀ ਇੰਟਰਵੈਂਸ਼ਨ ਬੱਚੇ ਨਾਲ ਮਿਲਕੇ ਹੋਣੀ ਚਾਹੀਦੀ ਹੈ, ਨਾ ਕਿ ਬੱਚੇ 'ਤੇ ਕੀਤੀ ਜਾਵੇ।"

ਤੁਹਾਡੇ ਬੱਚੇ ਦੀਆਂ ਭਾਵਨਾਵਾਂ, ਪਸੰਦ-ਨਾਪਸੰਦ ਅਤੇ ਫ਼ੈਸਲੇ ਕਰਨ ਦਾ ਹੱਕ ਹੁੰਦਾ ਹੈ। ਜਦੋਂ ਉਹਨਾਂ ਨੂੰ ਫ਼ੈਸਲਿਆਂ ਵਿੱਚ ਸ਼ਾਮਲ ਕੀਤਾ ਜਾਂਦਾ ਹੈ, ਤਾਂ ਉਹ ਜ਼ਿਆਦਾ ਸੁਰੱਖਿਅਤ ਅਤੇ ਜੁੜੇ ਹੋਏ ਮਹਿਸੂਸ ਕਰਦੇ ਹਨ।

## "ਅਸੁਰੱਖਿਅਤ ਇੰਟਰਵੈਂਸ਼ਨ ਕਰਨ ਨਾਲੋਂ ਬਿਲਕੁਲ ਵੀ ਇੰਟਰਵੈਂਸ਼ਨ ਨਾ ਦੇਣਾ ਬਿਹਤਰ ਹੈ।"

ਕਈ ਵਾਰ ਕੁੱਝ ਇੰਟਰਵੈਂਸ਼ਨਾਂ ਬੱਚਿਆਂ ਲਈ ਘੱਟ ਸੁਰੱਖਿਅਤ ਜਾਂ ਪ੍ਰੇਸ਼ਾਨ ਕਰਨ ਵਾਲੀਆਂ ਹੋ ਸਕਦੀਆਂ ਹਨ। ਜੇਕਰ ਤੁਹਾਨੂੰ ਕੁੱਝ ਗ਼ਲਤ ਲੱਗੇ, ਤਾਂ ਬੋਲਣਾ ਜਾਂ ਆਵਾਜ਼ ਉਠਾਉਣ ਦੇ ਹੋਰ ਤਰੀਕਿਆਂ ਦੀ ਭਾਲ ਕਰਨਾ ਠੀਕ ਹੈ। ਸੁਰੱਖਿਅਤ, ਸਤਿਕਾਰਯੋਗ ਦੇਖਭਾਲ ਹਮੇਸ਼ਾ ਸਭ ਤੋਂ ਵਧੀਆ ਹੁੰਦੀ ਹੈ।

# ਯੁਵਕ ਪਰਿਵਾਰਾਂ ਤੋਂ ਕੀ ਚਾਹੁੰਦੇ ਹਨ:

## "ਨਵੀਆਂ ਚੀਜ਼ਾਂ ਸਿੱਖਣ ਅਤੇ ਵੱਖਰੇ ਢੰਗ ਨਾਲ ਸੋਚਣ ਲਈ ਤਿਆਰ ਰਹੋ।"

ਅਪਾਹਜਤਾ ਨੂੰ ਸਮਝਣ ਦੇ ਢੰਗ ਹਮੇਸ਼ਾਂ ਬਦਲਦੇ ਰਹਿੰਦੇ ਹਨ। ਅਪੰਗਤਾ ਵਾਲੇ ਲੋਕਾਂ ਦੀਆਂ ਗੱਲਾਂ ਸੁਣਕੇ ਤੁਸੀਂ ਆਪਣੇ ਬੱਚੇ ਦੀ ਹੋਰ ਵਧੀਆ ਮੱਦਦ ਕਰ ਸਕਦੇ ਹੋ।

## “ਇਹੋ ਜਿਹੀ ਅਰਲੀ ਇੰਟਰਵੈਂਸ਼ਨ ਚੁਣੋ ਜੋ ਸਕਾਰਾਤਮਕ ਅਤੇ ਸਹਾਇਕ ਹੋਵੇ।"

ਉਨ੍ਹਾਂ ਪ੍ਰੋਗਰਾਮਾਂ ਤੋਂ ਬਚੋ ਜੋ ਤੁਹਾਡੇ ਬੱਚੇ ਨੂੰ "ਠੀਕ" ਕਰਨ ਦੀ ਕੋਸ਼ਿਸ਼ ਕਰਦੇ ਹਨ। ਇਸਦੀ ਬਜਾਏ, ਉਹ ਸਹਾਇਤਾ ਲੱਭੋ ਜੋ ਤੁਹਾਡੇ ਬੱਚੇ ਦੀਆਂ ਤਾਕਤਾਂ ਨੂੰ ਨਿਖਾਰੇ ਅਤੇ ਉਨ੍ਹਾਂ ਨੂੰ ਸਵੀਕਾਰ ਕੀਤਾ ਗਿਆ ਮਹਿਸੂਸ ਕਰਵਾਏ।

## "ਆਪਣੇ ਬੱਚੇ ਨਾਲ ਉਨ੍ਹਾਂ ਦੀ ਬਿਮਾਰੀ ਜਾਂ ਅਪੰਗਤਾ ਬਾਰੇ ਗੱਲ ਕਰੋ।"

ਬੱਚਿਆਂ ਨੂੰ ਆਪਣੀ ਅਪੰਗਤਾ ਬਾਰੇ ਜਾਣਨ ਨਾਲ ਫਾਇਦਾ ਹੁੰਦਾ ਹੈ। ਇਹ ਉਨ੍ਹਾਂ ਨੂੰ ਆਪਣੇ ਆਪ ਨੂੰ ਸਮਝਣ ਅਤੇ ਆਪਣੇ 'ਤੇ ਮਾਣ ਮਹਿਸੂਸ ਕਰਨ ਵਿੱਚ ਮੱਦਦ ਕਰਦਾ ਹੈ ਕਿ ਉਹ ਕੌਣ ਹਨ।

## "ਸਕਾਰਾਤਮਕ ਅਤੇ ਸਹਿਯੋਗੀ ਭਾਈਚਾਰੇ ਲੱਭੋ।"

ਉਨ੍ਹਾਂ ਲੋਕਾਂ ਨਾਲ ਜੁੜੋ ਜੋ ਸਮਝਦੇ ਹਨ ਕਿ ਤੁਸੀਂ ਕਿਸ ਚੀਜ਼ ਵਿੱਚੋਂ ਗੁਜ਼ਰ ਰਹੇ ਹੋ। ਅਜਿਹੇ ਸਮੂਹਾਂ ਦੀ ਭਾਲ ਕਰੋ ਜੋ ਤੁਹਾਡੇ ਬੱਚੇ ਦੀ ਹੌਂਸਲਾ ਅਫ਼ਜ਼ਾਈ ਕਰਦੇ ਹਨ ਅਤੇ ਅਪਾਹਜਤਾ ਨੂੰ ਸਿਹਤਮੰਦ ਢੰਗ ਨਾਲ ਉਤਸ਼ਾਹਿਤ ਕਰਦੇ ਹਨ।

# ਯੁਵਕ ਕੀ ਚਾਹੁੰਦੇ ਹਨ ਕਿ ਪਰਿਵਾਰ ਕੀ ਜਾਣਦੇ ਹੋਣ:

## "ਤੁਸੀਂ ਅਪਾਹਜਤਾ ਬਾਰੇ ਕਿਵੇਂ ਸੋਚਦੇ ਹੋ – ਇਹ ਗੱਲ ਮਾਇਨੇ ਰੱਖਦੀ ਹੈ।"

ਅਪੰਗਤਾ ਕੋਈ ਸਮੱਸਿਆ ਨਹੀਂ ਹੈ, ਸਮਾਜ ਵਿੱਚ ਮੌਜੂਦ ਰੁਕਾਵਟਾਂ ਸਮੱਸਿਆ ਹਨ। ਜਦੋਂ ਅਸੀਂ ਅਪੰਗਤਾ ਨੂੰ ਦੇਖਣ ਦੇ ਤਰੀਕੇ ਨੂੰ ਬਦਲਦੇ ਹਾਂ, ਤਾਂ ਅਸੀਂ ਸਾਰੇ ਬੱਚਿਆਂ ਨੂੰ ਸਫ਼ਲ ਹੋਣ ਅਤੇ ਸ਼ਾਮਲ ਮਹਿਸੂਸ ਕਰਨ ਦੇ ਵਧੇਰੇ ਮੌਕੇ ਦਿੰਦੇ ਹਾਂ।

## "ਅਪੰਗਤਾ ਸੱਭਿਆਚਾਰਕ ਪਛਾਣ ਅਤੇ ਆਪਣਾਪਣ ਮਹਿਸੂਸ ਕਰਵਾਉਣ ਵਿੱਚ ਮੱਦਦ ਕਰਦੀ ਹੈ।"

ਅਪਾਹਜਤਾ ਭਾਈਚਾਰਾ ਸਹਾਇਤਾ ਦਿੰਦਾ ਅਤੇ ਆਪਣੇ ਨਾਲ ਜੋੜਦਾ ਹੈ। ਇਹ ਪਰਿਵਾਰਾਂ ਲਈ ਸਿੱਖਣ, ਵਿਕਸਿਤ ਹੋਣ ਅਤੇ ਆਪਣੇ 'ਤੇ ਮਾਣ ਕਰਨ ਦਾ ਸ਼ਾਨਦਾਰ ਢੰਗ ਹੈ।

## "ਜੋ ਸੰਭਵ ਹੈ ਉਸ ਉੱਤੇ ਧਿਆਨ ਦਿਓ।"

ਘੱਟ ਉਮੀਦਾਂ ਹੋਣ ਦੀ ਭਾਵਨਾ ਨੂੰ ਆਪਣੇ ਬੱਚੇ ਨੂੰ ਰੋਕਣ ਨਾ ਦਿਓ। ਉਨ੍ਹਾਂ ਦੀ ਯੋਗਤਾ 'ਤੇ ਵਿਸ਼ਵਾਸ ਰੱਖੋ ਅਤੇ ਜੋ ਉਹ ਕਰ ਸਕਦੇ ਹਨ, ਉਸਦੀ ਖੁਸ਼ੀ ਮਨਾਓ। ਇਹ ਸਵੈ-ਮਾਣ ਅਤੇ ਉਮੀਦ ਨੂੰ ਵਧਾਉਂਦਾ ਹੈ।

"ਮੈਨੂੰ ਛੇ ਸਾਲ ਦੀ ਉਮਰ ਵਿੱਚ ਜਦੋਂ ਇਸਦੇ ਹੋਣ ਦਾ ਪਤਾ ਲੱਗਾ, ਉਦੋਂ ਤੋਂ ਹੀ ਰੂੜ੍ਹੀਵਾਦੀ ਸੋਚ ਦਾ ਸਾਹਮਣਾ ਕਰਨਾ ਪਿਆ। ਪਰ ਇਹ ਸਾਰਾ ਯਾਤਰਾ ਲਾਭਕਾਰੀ ਸੀ। ਮੈਨੂੰ ਰੂੜ੍ਹੀਵਾਦੀ ਸੋਚ ਦਾ ਸਾਹਮਣਾ ਫਿਰ ਵੀ ਕਰਨਾ ਪੈਂਦਾ, ਪਰ ਇਸਦੇ ਹੋਣ ਬਾਰੇ ਜਾਣ ਕੇ ਮੈਨੂੰ ਹੌਂਸਲਾ ਮਿਲਿਆ। ਮੈਂ ਬਹੁਤ ਛੋਟੀ ਉਮਰ ਵਿੱਚ ਹੀ ਅਪੰਗਤਾ ਨਾਲ ਪਹਿਚਾਣ ਅਤੇ ਮਾਣ ਮਹਿਸੂਸ ਕਰਨਾ ਸਿੱਖ ਲਿਆ ਸੀ। - ਅਪੰਗਤਾ ਵਾਲਾ ਯੁਵਕ

## **ਰਾਸ਼ਟਰੀ ਸਰਵੋਤਮ ਅਭਿਆਸ ਢਾਂਚਾ**

* ਇਹ ਗਾਈਡ ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਲਈ ਰਾਸ਼ਟਰੀ ਸਰਵੋਤਮ ਅਭਿਆਸ ਢਾਂਚਾ ਉੱਤੇ ਆਧਾਰਿਤ ਹੈ।
* ਇਹ ਢਾਂਚਾ ਤੁਹਾਡੀ ਇਹ ਜਾਣਨ ਵਿੱਚ ਮੱਦਦ ਕਰਦਾ ਹੈ ਕਿ ਤੁਸੀਂ ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਤੋਂ ਕੀ ਉਮੀਦ ਕਰਨੀ ਹੈ।
* ਇਹ ਢਾਂਚਾ ਤੁਹਾਨੂੰ ਇਹ ਭਰੋਸਾ ਦਿੰਦਾ ਹੈ ਕਿ ਤੁਸੀਂ ਆਪਣੇ ਬੱਚੇ ਲਈ ਸਭ ਤੋਂ ਵਧੀਆ ਕਰ ਰਹੇ ਹੋ।

ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਕੀ ਹੈ?

## ਇਹ ਕਿਸ ਲਈ ਹੈ?

ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਉਹਨਾਂ ਪਰਿਵਾਰਾਂ ਦੀ ਸਹਾਇਤਾ ਕਰਦੀ ਹੈ ਜੋ ਅਜਿਹੇ (ਜਨਮ ਤੋਂ ਲੈ ਕੇ 9 ਸਾਲ ਦੀ ਉਮਰ ਤੱਕ ਦੇ) ਬੱਚਿਆਂ ਦੀ ਪਰਵਿਰਸ਼ ਕਰ ਰਹੇ ਹਨ ਜਿਨ੍ਹਾਂ ਨੂੰ ਵਿਕਾਸ ਸੰਬੰਧੀ ਚਿੰਤਾਵਾਂ, ਦੇਰੀ ਜਾਂ ਅਪਾਹਜਤਾ ਹੋ ਸਕਦੀ ਹੈ।

## ਇਸ ਵਿੱਚ ਕੀ ਸ਼ਾਮਲ ਹੁੰਦਾ ਹੈ?

ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਸੇਵਾਵਾਂ ਵੱਖ-ਵੱਖ ਪੇਸ਼ੇਵਰਾਂ ਦੁਆਰਾ ਪ੍ਰਦਾਨ ਕੀਤੀਆਂ ਜਾਂਦੀਆਂ ਹਨ, ਜਿਵੇਂ ਕਿ, ਸਪੀਚ ਪੈਥੋਲੋਜਿਸਟ, ਕਿੱਤਾਮੁਖੀ ਥੈਰੇਪਿਸਟ, ਫਿਜ਼ੀਓਥੈਰੇਪਿਸਟ ਜਾਂ ਮਨੋਵਿਗਿਆਨੀ। ਇਸ ਗਾਈਡ ਵਿੱਚ ਅਸੀਂ ਉਹਨਾਂ ਨੂੰ ਪ੍ਰੈਕਟੀਸ਼ਨਰ ਕਹਿੰਦੇ ਹਾਂ।

## ਇਸ ਵਿੱਚ ਕੌਣ-ਕੌਣ ਸ਼ਾਮਲ ਹੁੰਦੇ ਹਨ?

ਇਹ ਪ੍ਰੈਕਟੀਸ਼ਨਰ ਪਰਿਵਾਰਾਂ, ਤੁਹਾਡੇ ਬੱਚੇ ਅਤੇ ਤੁਹਾਡੇ ਬੱਚੇ ਦੇ ਜੀਵਨ ਵਿਚਲੇ ਹੋਰ ਮਹੱਤਵਪੂਰਨ ਲੋਕਾਂ ਨਾਲ ਮਿਲ ਕੇ ਕੰਮ ਕਰਦੇ ਹਨ।

## ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਦਾ ਉਦੇਸ਼ ਕੀ ਹੈ?

ਤੁਹਾਡੇ ਬੱਚੇ ਨੂੰ ਵੱਧਣ-ਫੁੱਲਣ, ਸਿੱਖਣ ਅਤੇ ਜ਼ਿੰਦਗੀ ਦਾ ਆਨੰਦ ਲੈਣ ਵਿੱਚ ਮੱਦਦ ਕਰਨਾ, ਅਤੇ ਇੱਕ ਪਰਿਵਾਰ ਦੇ ਤੌਰ 'ਤੇ ਆਪਣੇ ਬੱਚੇ ਦੇ ਵਿਕਾਸ ਵਿੱਚ ਸਭ ਤੋਂ ਵਧੀਆ ਸਹਾਇਤਾ ਕਰਨ ਵਿੱਚ ਤੁਹਾਡੀ ਮੱਦਦ ਕਰਨਾ

# ਮੈਨੂੰ ਹੋਰ ਜਾਣਕਾਰੀ ਕਿੱਥੋਂ ਮਿਲ ਸਕਦੀ ਹੈ?

ਤੁਸੀਂ ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ ਲਈ ਰਾਸ਼ਟਰੀ ਸਰਵੋਤਮ ਅਭਿਆਸ ਢਾਂਚੇ (National Best Practice Framework for Early Childhood Intervention) ਬਾਰੇ ਹੋਰ ਜਾਣਕਾਰੀ ਇੱਥੇ ਔਨਲਾਈਨ ਪ੍ਰਾਪਤ ਕਰ ਸਕਦੇ ਹੋ: <https://healthy-trajectories.com.au/eci-framework/>

© UoM 2025. ਨੈਸ਼ਨਲ ਬੈਸਟ ਪ੍ਰੈਕਟਿਸ ਫਰੇਮਵਰਕ ਫਾਰ ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ (ਹੈਲਦੀ ਟ੍ਰੈਜੈਕਟਰੀਜ਼, ਮੈਲਬੌਰਨ ਡਿਸਏਬਿਲਟੀ ਇੰਸਟੀਚਿਊਟ, ਮੈਲਬੌਰਨ ਯੂਨੀਵਰਸਿਟੀ ਵਿਖੇ ਸਟ੍ਰੋਂਗ ਕਿਡਜ਼ ਸਟ੍ਰੋਂਗ ਫਿਊਚਰ, ਅਤੇ ਮਰਡੋਕ ਚਿਲਡਰਨਜ਼ ਰਿਸਰਚ ਇੰਸਟੀਚਿਊਟ (MCRI), ਪ੍ਰੋਫੈਸ਼ਨਲਜ਼ ਐਂਡ ਰਿਸਰਚਰਜ਼ ਇਨ ਅਰਲੀ ਚਾਈਲਡਹੁੱਡ ਇੰਟਰਵੈਂਸ਼ਨ (PRECI), SNAICC - ਨੈਸ਼ਨਲ ਵੌਇਸ ਫਾਰ ਆਵਰ ਚਿਲਡਰਨ, ਚਿਲਡਰਨ ਐਂਡ ਯੰਗ ਪੀਪਲ ਵਿਦ ਡਿਸਏਬਿਲਟੀ ਆਸਟ੍ਰੇਲੀਆ, ਅਤੇ ACD - ਐਡਵੋਕੇਟਿੰਗ ਫਾਰ ਚਿਲਡਰਨ ਵਿਦ ਡਿਸਏਬਿਲਟੀ ਦੀ ਇੱਕ ਸਾਂਝੀ ਪਹਿਲ ਹੈ)। ਇਹ ਸੋਸ਼ਲ ਸਰਵਿਸਜ਼ ਵਿਭਾਗ ਦੁਆਰਾ ਗਠਿਤ ਕੀਤਾ ਗਿਆ ਹੈ।

ਇਸ ਕੰਮ ਦੇ ਸਾਰੇ ਕਾਪੀਰਾਈਟ ਹੱਕ ਮੈਲਬੌਰਨ ਯੂਨੀਵਰਸਿਟੀ ਕੋਲ ਕਰੀਏਟਿਵ ਕਾਮਨਜ਼ ਲਾਇਸੈਂਸ, CC-BY-NC-ND ਦੇ ਤਹਿਤ ਹਨ। ਇਸ ਸਮੱਗਰੀ ਵਿੱਚ SNAICC ਅਤੇ ਇਸਦੇ ਮੈਂਬਰਾਂ ਅਤੇ ਕਰਮਚਾਰੀਆਂ ਦੁਆਰਾ ਯੋਗਦਾਨ ਪਾਈ ਗਈ ਸਵਦੇਸ਼ੀ ਸੱਭਿਆਚਾਰਕ ਅਤੇ ਬੌਧਿਕ ਸੰਪਤੀ (ICIP) ਸ਼ਾਮਲ ਹੈ ਅਤੇ ਉਸਦੇ ਉੱਪਰ ਬਣਾਈ ਗਈ ਹੈ, ਜੋ ਉਨ੍ਹਾਂ ਦੀ ਸਹਿਮਤੀ ਨਾਲ ਵਰਤੀ ਗਈ ਹੈ। ICIP ਵਾਲੀ ਸਮੱਗਰੀ ਦੇ ਕਿਸੇ ਵੀ ਹਿੱਸੇ ਨੂੰ ਕਿਸੇ ਵੀ ਅਜਿਹੇ ਮਕਸਦ ਲਈ ਵਰਤਣਾ ਜਿਸਦੀ ਇਜਾਜ਼ਤ ਪ੍ਰੰਪਰਾਗਤ ਨਿਗਰਾਨਾਂ ਵੱਲੋਂ ਨਾ ਦਿੱਤੀ ਗਈ ਹੋਵੇ, ਰਿਵਾਇਤੀ ਕਾਨੂੰਨਾਂ ਦੀ ਗੰਭੀਰ ਉਲੰਘਣਾ ਹੈ। ਤੁਹਾਡੇ ਲਈ ਉੱਪਰ ਦੱਸੇ ਗਏ [ਕਰੀਏਟਿਵ ਕਾਮਨਜ਼ ਲਾਇਸੈਂਸ](https://creativecommons.org/licenses/by-nc-nd/4.0/) ਦੀ ਵਰਤੋਂ ਕਰਦੇ ਸਮੇਂ, ICIP ਨੂੰ ਉਸਦੀ ਸੰਵੇਦਨਸ਼ੀਲਤਾ ਅਨੁਸਾਰ ਸੰਭਾਲ ਕਰਨੀ ਲਾਜ਼ਮੀ ਹੈ।

ਕਾਪੀਰਾਈਟ ਬਾਰੇ ਹੋਰ ਜਾਣਕਾਰੀ ਲੈਣ ਲਈ, ਕਿਰਪਾ ਕਰਕੇ <https://healthy-trajectories.com.au/eci-framework/>'ਤੇ ਜਾਓ।